SUPER โชว์จองหุ้นกู้เกินเป้า นำเงินขยายพอร์ตรฟฟ. ดันกำลังผลิตปี 66 แตะ 2 พันเมกฯ
SUPER เผยยอดจองหุ้นกู้ 1.5 พันลบ. เกินเป้า (Overbook) ลุยนำเงินขยายพอร์ตโรงไฟฟ้า ผลักดันกำลังผลิตปี 66 แตะ 1,995.32 เมกะวัตต์ตามเป้า
SUPER เผยยอดจองหุ้นกู้เกินเป้า ลุยนำเงินขยายพอร์ตโรงไฟฟ้า ดันกำลังผลิตปี 66 แตะ 2 พันเมกฯ ตามเป้า
30 ก.ย. 2564

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER เปิดเผยว่า บริษัทยังคงเดินหน้าขยายการลงทุนต่อเนื่อง โดยล่าสุดเตรียมระดมทุนออกหุ้นกู้วงเงินไม่เกิน 1.5 พันล้านบาท เสนอขายวันที่ 18 – 20 ต.ค. นี้
โดยเป็นการเสนอขายให้กับนักลงทุนสถาบัน และรายใหญ่ ซึ่งขณะนี้มียอดจองเกินเป้า หรือ Overbook เป็นที่เรียบร้อยแล้ว
ด้านนายจอมทรัพย์ โลจายะ ประธานเจ้าหน้าที่บริหาร เผยว่า จะนำเงินที่ได้ไปใช้ขยายการลงทุนโรงไฟฟ้าเต็มเหนี่ยว โดยเฉพาะโครงการโรงไฟฟ้าฟ้า SPP Hybrid พร้อมตั้งเป้าหมายในปี 2566 จะมีกำลังการผลิตพุ่งไปแตะ 1,995.32 เมกะวัตต์ สนับสนุนรายได้รวมที่ระดับ 14,000 ล้านบาท